钦定古今图书集成/明伦汇编/闺媛典/第331卷 > 练夫人像赞 明宋濂
## 钦定古今图书集成/明伦汇编/闺媛典/第331卷 > 练夫人像赞 明宋濂

赞曰：懿彼夫人，生于七闽。肉发有伦。静毅而庄，动循
厥常。女士之良，笄而有归。建州之妻，其德与齐。“建州
桓桓，旗旐翻翻，以扼建关。将固我城，必集我兵。移书
以旌，二校言旋。何期之愆，绝首以县。”夫人曰“吁！乾坤
创夷，壮士勿诛。逸之使奔，遂为唐臣。建旄而军，争城
以攻。火旗昼红，陷其四封。二校有云，使鬼为人。夫人”
之仁，曷其报之？曷橐我私，曷授我旗。旗植于家，有突
而哗，我剑之加。夫人曰“噫是城卒屠。”我生何为？有众
若林。昔而斧砧，今而讴吟。夫人之亡，其魄已藏，其泽
愈滂。傅紫袭龟，雾滃云弥。彼于今兹，遗像俨然。万目
斯瞻，曷取则焉。

《送重侄王砅评事使南海　　　》唐杜甫

“我之曾老姑，尔之高祖母。尔祖未显时，归为尚书妇。
隋朝大业末，房杜俱交友。长者来在门，荒年自糊口。
家贫无供给，客位但箕帚。俄顷羞颇珍，寂寥人散后。
入怪鬓发空，吁嗟为之久。自陈剪髻鬟，鬻市充杯酒。
且云天下乱，宜与英俊厚。向窃窥数公，经纶亦俱有。
次问最少年，虬髯十八九。子等成大名，皆因此人手”，
下去风云合，龙虎一吟吼。愿展丈夫雄，得辞男女丑。
秦王时在坐，真气惊户牖。及乎贞观初，尚书践台斗。
夫人常肩舆，上殿称万寿。六宫师柔顺，法则化妃后。
至尊均嫂叔，盛事垂不朽。凤雏无凡毛，五色非尔曹。
往者胡作逆，乾坤沸嗷嗷。吾客在冯翊，尔家同遁逃。
争夺至徒步，块独委蓬蒿。逗遛热尔肠，十里却呼号。
自下所骑马，右持腰间刀。左“牵紫游缰，飞走使我高。
苟活到今日，寸心铭佩牢。乱离又聚散，宿昔恨滔滔。
水花笑白首，春草随青袍。廷评近要津，节制收英髦。
北驱汉阳传，南泛上泷舠。家声肯坠地，利器当秋毫。
番禺亲贤领，筹运神功操。大夫出卢宋，宝贝休脂膏。
洞主降接武，海胡舶千艘我欲就丹砂，跋涉觉身劳。
安能陷粪土，有志乘鲸鳌。或骖鸾腾天，聊作鹤鸣皋。